open-index/open-wikipedia-markdown huggingface dataset:
Hair (musical)

***Hair***, subtitulada ***The American Tribal Love/Rock Musical***, é unha ópera beat sobre a cultura *hippy* dos anos 1960 nos Estados Unidos, que trata de temas como o amor, a paz, a liberdade sexual ou o uso de drogas, polo que produciu certo impacto na época, xa que incluía, ademais, os espidos integrais de todos os actores e actrices nalgunhas escenas.

Máis alá de todo isto, o musical *Hair* deixou algunhas das cancións máis coñecidas en todo o mundo até hoxe en día, como *Aquarius* ou *Let the Sunshine in*.

A obra foi orixinalmente escrita por James Rado e Gerome Ragni (letra), e Galt MacDermot (música).

As primeiras representacións, a xeito de proba, realizáronse en 1967 nun club chamado *The Cheetah*, para pasar a estrearse no Public Theater do *off-Broadway* o 17 de outubro de 1967 con bastante éxito, trasladándose despois ao Biltmore Theater de Broadway o 29 de abril de 1968, onde se mantivo durante 1.472 representacións.

A estrea en Londres produciuse o 27 de setembro de 1968, no Shaftesbury Theatre, tendo lugar 1.998 representacións até o peche forzado do teatro polo afundimento do teito en xullo de 1973. A obra representouse múltiplas veces en todo o mundo, e até os nosos días.

En 1979 estreouse unha película baseada no musical e co mesmo nome (*Hair*), dirixida por Miloš Forman e protagonizada por Treat Williams, Beverly D'Angelo e John Savage.

A banda sonora, tanto da obra teatral como da película, foi editada nos distintos formatos habidos desde a súa estrea.

## Significación política e cultural 
A obra desafiou moitas das *normas* establecidas pola sociedade occidental daquela época, e causou gran controversia desde a súa estrea, xerando moita publicidade o final do Acto I, en que actores e actrices aparecían espidos no escenario.

Isto converteuse nunha cuestión legal cando a representación saíu de xira polos Estados Unidos, porque o espido teatral era aceptábel en Nova York daquela, pero era descoñecido noutros lugares. A obra tamén foi acusada nos tribunais por desprezo á bandeira estadounidense e polo uso de linguaxe obscena, chegando o caso até o Tribunal Supremo dos Estados Unidos.

No Reino Unido a controversia xerada en torno ao musical significou o fin da censura nos escenarios teatrais do país.

## Últimas producións 
* James Rado deu o seu beneplácito para unha posta ao día das letras de *Hair* para situala no contexto da guerra do Golfo de 2003, no canto da guerra de Vietnam, e a estrea tivo lugar o 12 de setembro de 2005 no Gate Theatre de Londres.
* O produtor orixinal Michael Butler colaborou coa *La Guardia High School of Music & Art and Performing Arts* de Nova York para lanzar unha produción de *Hair* en decembro de 2005.
* Volveu a estrearse en marzo de 2009 en Broadway, con Gavin Creel no papel de protagonista de Claude.

## Véxase tamén 
### Ligazóns externas 
* Web sobre Hair de Michael Butler, o produtor da obra orixinal   Consultada o 2 de maio de 2012.
* Letras das cancións de *Hair*  Consultada o 2 de maio de 2012.
Bandeira do Sudán

A **bandeira do Sudán** (en ) foi adoptada o 20 de maio de 1970. É unha bandeira dividida en franxas horizontais do mesmo tamaño. A franxa superior é de cor vermella, a central é branca e a inferior negra. No lado máis próximo ó mastro figura un triángulo de cor verde. Ata o golpe militar encabezado por Gaafar Nimeiry que tivo lugar en 1969, a bandeira do Sudán foi de cor azul, amarelo e verde.

## Outras bandeiras 

Ficheiro:Flag of Anglo-Egyptian Sudan.svg|Bandeira empregada no Sudán Anglo-Exipcio
Ficheiro:Flag of the Governor-General of the Anglo-Egyptian Sudan.svg|Bandeira do Gobernador Xeral Británico
Ficheiro:Flag of Sudan (1956–1970).svg|Bandeira do Sudán dende 1956 ata 1970
Ficheiro:Naval Ensign of Sudan (1956–1970).svg|Bandeira naval (1956–1970)

## Véxase tamén 
### Ligazóns externas 
* Bandeira do Sudán en Flags of the World
Bion 6

**Bion 6**, tamén coñecido como **Kosmos 1514**, foi un satélite artificial non tripulado da Unión Soviética pertencente á serie de satélites Bion para investigacións biolóxicas. Foi lanzado o 14 de decembro de 1983 mediante un foguete Soiuz U desde o cosmódromo de Plesetsk.

## Características 
Bion 6 foi o sexto satélite da serie de satélites Bion. Foi lanzado nunha órbita inicial de 226&nbsp;km de perixeo, 288&nbsp;km de apoxeo e 82,3 graos de inclinación orbital, cun período de 89,3 minutos.

Bion 6 levaba a bordo dous macacos Rhesus con sensores implantados para monitoriza-lo fluxo de sangue da arteria corótide e 18 ratas preñadas para o estudo do efecto da radiación e a microgravedade no embarazo. As ratas deron a luz camadas normais.

A cápsula regresou o 19 de decembro de 1983, tras 5 días de voo.

## Notas 
## Véxase tamén 
### Bibliografía 
* 
* 
* 

### Outros artigos 
* Bion
* Bion 1
* Bion 2
* Bion 3
* Bion 4
* Bion 5
* Bion 7
* Bion 8
* Bion 9
* Bion 10
* Bion 11
AEGA

As siglas **AEGA** poden referirse a:
* Asociación de Empresas Galegas do Audiovisual;

* *Arquivos Entomolóxicos*, revista publicada pola Asociación Entomolóxica Galega.
Conferencia Oeste da WNBA

A **Conferencia Oeste** é unha das dúas conferencias que forman a Women's National Basketball Association, e está formada por seis equipos.

Os Playoffs da Conferencia Oeste divídense en dúas roldas, as semifinais de conferencia e as finais de conferencia. O gañador das finais de conferencia, enfróntase ao equipo gañador das finais da conferencia leste nas Finais da WNBA para determinar ao gañador da WNBA.

## Equipos 
### Antigos equipos 
**Desaparecidos**
* Houston Comets (1997–2008)
* Portland Fire (2000–2002)
* Sacramento Monarchs (1997–2009)
**Trasladados**
* Utah Starzz a San Antonio Silver Stars (2003)
* Detroit Shock (Leste) a Tulsa Shock (2009)

## Véxase tamén 
### Ligazóns externas 
*Web Oficial da WNBA
Asociación de Empresas Galegas do Audiovisual

A **Asociación de empresas galegas do audiovisual (AEGA)** é unha asolciación, constituída en xullo de 2001 por 9 empresas do sector audiovisual galego, que ten como principais oxectivos fomentar a relación entre os seus asociados, velar polos seus intereses nos foros pertinentes e promover e impulsar o desenvolvemento e internacionalización dun sector estratéxico como é o audiovisual.

Na actualidade, AEGA conta con 8 empresas asociadas, que abarcan todos os ámbitos do sector audiovisual e que están presentes tanto en Galicia como noutros mercados.

As empresas de AEGA contan con 11 platós de entre 200 e 1.100 m2 dotados cos máis modernos equipos, dos que saíron filmes para o cine e a televisión, documentais, series e formatos e programas para televisión.

## Xunta directiva 
En maio de 2012, a xunta directiva da asociación estaba formada por:
* Presidente 
** Ramón Domínguez Rego
* Vicepresidentes
** Jorge de Benito Algora
** Susana Maceiras 
* Vogais
** Alfredo Alemparte 
** Xosé de Cora 
** Óscar Outeiriño 
** Suso Suárez 
** Luís Collazo 
** Carlos Carballo

## Empresas asociadas 
* Adivina Producciones Web Adivina
* CTV S.A. Web CTV
* La Región TV S.A. Datos en AVG Datos en AEGA
* Lugopress S.L. Datos en AVG Datos en AEGA
* Productora Faro S.A. Web Faro 
* Telecable Compostela S.A. Datos en AVG Datos en AEGA
* TV Siete Producciones Audiovisuales S.L. Web TV 7 
* Voz Audiovisual S.A. Web Voz Audiovisual

## Véxase tamén 
### Ligazóns externas 
* Páxina Web de AEGA
Condado de Olt

O **condado de Olt** (en romanés *Judeţul Olt*) é unha provincia de Romanía con capital en Slatina. Debe o seu nome ao río Olt.

A poboación desta provincia era de 489 274 habitantes en 2002, nunha superficie de 5 498 km², o que daba nese ano unha densidade de poboación de 89 hab/km².

## Divisións administrativas 
O distrito conta con 2 municipios, 6 cidades e 104 comunas.

### Municipios 
* A capital: Slatina, que contaba cunha poboación de 79 171 habitantes en 2002.
* Caracal, que contaba cunha poboación de 38 726 habitantes en 2012.

### Cidades (Oraşe) 
* Balş
* Corabia
* Drăgăneşti
* Piatra Olt
* Potcoava
* Scorniceşti

### Comunas 
## Véxase tamén
Arciprestado de Bezoucos

miniatura|Igrexa de Santa Baia de Lubre.
O **Arciprestado de Bezoucos** é un dos 33 arciprestados da arquidiocese de Santiago de Compostela. Pertence á vigairía da Coruña e abrangue 32 parroquias de seis concellos coruñeses. A súa existencia xa está constatada no parroquial suevo do século VI.

## Parroquias
[miniatura|Arciprestado de Bezoucos no mapa do arcebispado de Santiago de [1825.]]
As 32 parroquias do arciprestado son:
*4 parroquias do concello de Ares:
:Ares (San Xosé), Caamouco (San Vicente), Cervás (San Pedro) e Lubre (Santa Baia).
:A parroquia de Lubre non ten existencia administrativa.
*As 7 parroquias do concello de Cabanas:
:Cabanas (Santo André), Irís (Santo Estevo), Laraxe (San Mamede), Regoela (San Vicente), San Martiño de Porto (San Martiño), Santa Cruz do Salto (Santa Cruz) e Soaserra (Santa Olaia).
*As 3 parroquias do concello da Capela:
:Caaveiro (San Boulo), Cabalar (Santa María) e A Capela (Santiago).
*As 8 parroquias do concello de Fene:
:Barallobre (Santiago), Fene (San Salvador), Limodre (Santa Eulalia), Magalofes (San Xurxo), Maniños (San Salvador), Perlío (Santo Estevo), San Valentín (San Valentín) e Sillobre (Santa Mariña).
*As 4 parroquias do concello de Mugardos:
:Franza (Santiago), Meá (San Vicente), Mugardos (San Xulián) e Piñeiro (San Xoán).
*6 parroquias do concello das Pontes:
:Bermui (Santiago), A Faeira (San Pedro), Goente (San Martiño), Ribadeume (Santa María), San Pedro de Eume (San Pedro) e Seixo (San Xoán).
:O resto das parroquias das Pontes pertencen á diocese de Mondoñedo-Ferrol.

## Véxase tamén
### Ligazóns externas
*Buscador de parroquias da arquidiocese de Santiago de Compostela.
Bandeira do Sudán do Sur

A **bandeira do Sudán do Sur** adoptouse tras asinar o Acordo Xeral de Paz que puxo fin á segunda guerra civil sudanesa. A bandeira foi utilizada anteriormente como a bandeira do Sudán polo Exército de Liberación do Pobo do Sudán. A bandeira é similar á bandeira de Kenya coa adición dun triángulo azul e unha estrela de ouro dentro do mesmo. As cores representan a poboación sudanesa do Sur (negro), o sangue ciscado pola liberdade (vermello), a terra (verde); a devandita estrela de ouro representa a Estrela de Belén, como unión dos estados do Sudán do Sur. A bandeira do Sudán do Sur é unha das dúas bandeiras de seis cores que hai no mundo, xunto coa bandeira de Suráfrica.

## Véxase tamén 
### Outros artigos 
* Escudo do Sudán do Sur
### Ligazóns externas 
* Bandeira do Sudán do Sur, en Flags of the World, .
Bion 8

**Bion 8**, tamén coñecido como **Kosmos 1887**, foi un satélite artificial non tripulado da Unión Soviética pertencente á serie de satélites Bion para investigacións biolóxicas. Foi lanzado o 29 de setembro de 1987 mediante un foguete Soiuz U desde o cosmódromo de Plesetsk.

## Características 
Bion 8 foi o oitavo satélite da serie de satélites Bion. Foi lanzado nunha órbita inicial de 224&nbsp;km de perixeo, 406&nbsp;km de apoxeo e 62,8 graos de inclinación orbital, cun período de 90,5 minutos.

Bion 8 levaba experimentos a bordo para continuar os experimentos de anteriores misións Bion. Participaron científicos de Hungría, a República Democrática de Alemaña, Polonia, Romanía, Checoslovaquia, os Estados Unidos, Francia e da ESA.

A cápsula regresou o 12 de outubro de 1987, tras uns 13 días de voo.

## Notas 
## Véxase tamén 
### Bibliografía 
* 
* 
* 

### Outros artigos 
* Bion
* Bion 1
* Bion 2
* Bion 3
* Bion 4
* Bion 5
* Bion 6
* Bion 7
* Bion 9
* Bion 10
* Bion 11
Bion 9

**Bion 9**, tamén coñecido como **Kosmos 2044**, foi un satélite artificial non tripulado da Unión Soviética pertencente á serie de satélites Bion para investigacións biolóxicas. Foi lanzado o 15 de setembro de 1989 mediante un foguete Soiuz U desde o cosmódromo de Plesetsk.

## Características 
Bion 9 foi o noveno satélite da serie de satélites Bion. Foi lanzado nunha órbita inicial de 216&nbsp;km de perixeo, 294&nbsp;km de apoxeo e 82,3 graos de inclinación orbital, cun período de 89,3 minutos.

Bion 9 levaba 80 experimentos a bordo provenientes de nove países e da ESA, relacionados co mareo, a reprodución e a rexeneración, a inmunoloxía e a readaptación á gravidade normal. A bordo ían roedores, tritóns, peixes, moscas da froita, formigas, vermes, células e sementes, así como dous macacos.

A cápsula regresou o 29 de setembro de 1989, tras 14 días de voo, con algúns espécimes mortos debido a un fallo no control térmico da cápsula.

## Notas 
## Véxase tamén 
### Bibliografía 
* 
* 
* 

### Outros artigos 
* Bion
* Bion 1
* Bion 2
* Bion 3
* Bion 4
* Bion 5
* Bion 6
* Bion 7
* Bion 8
* Bion 10
* Bion 11
Stefan Brockhoff

**Stefan Brockhoff** é un pseudónimo usado colectivamente por un grupo de tres co-autores alemáns de varias novelas policiais : Dieter Cunz (1910–1969), Richard Plant (1910–1998) e Oskar Seidlin (1911–1984).

Os tres teñen varias características comúns: naceron en Alemaña na mesma época, convertéronse en refuxiados por mor do nazismo, e acabaron vivindo nos Estados Unidos. Amais, para os tres a escritura de novelas de detectives era unha vocación de mocidade, se ben os seus principais intereses e actividades posteriores foron distintos.

## Obra 
* *Schuß auf die Bühne* (Leipzig, Wilhelm Goldmann Verlag, 1935)
* *Musik im Totengässlein* (Berna, Goldmann, 1936)
* *Drei Kioske am See* (Leipzig, Goldmann, 1937)
* *Begegnung in Zermatt* (Múnic, Goldmann, 1955)

## Notas
Bion 7

**Bion 7**, tamén coñecido como **Kosmos 1667**, foi un satélite artificial non tripulado da Unión Soviética pertencente á serie de satélites Bion para investigacións biolóxicas. Foi lanzado o 10 de xullo de 1985 mediante un foguete Soiuz U desde o cosmódromo de Plesetsk.

## Características 
Bion 7 foi o sétimo satélite da serie de satélites Bion. Foi lanzado nunha órbita inicial de 222&nbsp;km de perixeo, 297&nbsp;km de apoxeo e 82,3 graos de inclinación orbital, cun período de 89 minutos.

Bion 7 levaba experimentos a bordo deseñados por científicos de nove países, entre eles dous macacos Rhesus para o estudo do sistema vestibular e o fluxo de sangue, así como o efecto das radiacións; dez ratas macho e dez tritóns, que foron usados para estuda-la velocidade de recuperación de feridas no espazo. Usouse un calorímetro para medi-lo intercambio de enerxía no paso da fase de ninfas a moscas de 1500 *Drosophila melanogaster* que tamén ían a bordo. Ademais, con Bion 7 voaron sementes de millo, azafrán e peixes Guppy nun acuario.

A cápsula regresou o 17 de xuño de 1985, tras uns 7 días de voo.

## Notas 
## Véxase tamén 
### Bibliografía 
* 
* 
* 

### Outros artigos 
* Bion
* Bion 1
* Bion 2
* Bion 3
* Bion 4
* Bion 5
* Bion 6
* Bion 8
* Bion 9
* Bion 10
* Bion 11
Josefa Martín Luengo

**Josefa Martín Luengo**, nada en Salamanca en 1944 e finada na mesma cidade o 1 de xullo de 2009, foi unha educadora libertaria, tamén coñecida como ***Pepita***.

## Traxectoria
Iniciou a súa actividade educadora en Fregenal de la Sierra (Provincia de Badaxoz) dirixindo a escola-fogar Nertóbriga, tratando de que o alumnado tivese unha educación integral, onde a formación da persoa e a adquisición de valores fosen as pautas a seguir, cousa que ó seu entendemento fixo que "as forzas vivas" da zona esixisen o seu cesamento inmediato. Este caso chegou a exporse no Congreso dos Deputados, nunha interpelación ó goberno de Adolfo Suárez por un deputado socialista.

Pouco despois, en xaneiro do 1978, en compaña das pedagogas Concha Castaño e María Jesús Checa decidiu fundar unha escola na localidade de Mérida, a Escola Libre Paideia. Tamén foi unha activa militante feminista, membro del colectivo "Mujeres por la Anarquía", formado por mulleres do Colectivo Paideia.

## Obras 
* *Fregenal de la Sierra, una experiencia de Escuela en libertad* (Campo Abierto Ediciones, 1978)
* *Desde nuestra Escuela*
* *Intento de Educación Antiautoritaria y psicomotriz*
* *La escuela de la anarquía*
* *Paideia, una escuela libre; 25 años de educación libertaria…*

## Véxase tamén 
### Ligazóns externas 
* Paideia  

## Notas
Lega Basket Serie A 2011-12

A **tempada 2011-2012 da Lega Basket Serie A** foi a 90ª edición da máxima competición de baloncesto en Italia. A competición contou con 17 equipos, que se enfrontaron entre si ó longo de 32 xornadas. Trala tempada regular, os 8 primeiros da táboa disputaron as eliminatorias polo título de campión.

O campión desta edición foi o Montepaschi Siena, que conseguiu o seu sexto título consecutivo logo de impoñerse ó EA7 Emporio Armani Milano na final.

Ó remate da tempada, dous dos equipos da Serie A desapareceron: o Pallacanestro Treviso e o Teramo Basket.

## Tempada regular 
## Eliminatorias polo título
O campión da tempada 2011-12 da Lega Basket Serie A foi o **Montepaschi Siena**.

## Véxase tamén
### Outros artigos
### Ligazóns externas 
* Resultados en Legabasket.it 
* Táboa en Legabasket.it
Bandeira de Djibuti

A **bandeira de Djibuti** está formada por dúas franxas horizontais do mesmo ancho, sendo azul a superior e verde a inferior, cun triángulo isóscele de cor branca no lado do pau, cunha estrela vermella de cinco puntas no seu centro. As cores poden ser interpretadas como a terra (verde), o ceo e o mar (azul), e a paz (branco) coa estrela vermella representando as rexións do país.

A bandeira foi izada por primeira vez o 27 de xuño de 1977 a raíz da independencia do estado.

## Véxase tamén 
### Outros artigos 
* Emblema de Djibuti

### Ligazóns externas 
* Bandeira de Djibuti en Flags of the World
Alfredo García Dóriga

**Alfredo García López-Dóriga**, coñecido como **Alfredo García Dóriga**, nado en Viveiro o 13 de abril de 1849 e finado na mesma vila o 14 de decembro de 1911, foi un xornalista e escritor galego en lingua castelá, galega e asturiana.

## Traxectoria 
Fillo de Cipriano José García Méndez e Eulogia López Dóriga, residiu de mozo en Oviedo, de onde era a súa nai. Alí colaborou en *El Faro Asturiano* e dirixiu *La Revista Ovetense* e *La Crónica de Asturias*. Viviu tamén en Santiago de Compostela, Salamanca e Mondoñedo, onde dirixiu o periódico local *El Baluarte de Galicia*. Finalmente asentouse en Viveiro, onde exerceu como bibliotecario e colaborou nos periódicos *El Eco de Vivero* e *El Vivariense*, a máis de colaboracións nalgunha obra como o *Álbum Histórico, científico y literario de Galicia* de 1887.

Posromántico e rexionalista, en castelán, foi narrador, poeta e articulista. En galego, escribiu algúns poemas que foron publicados en diferentes xornais da época. Algúns deles foron recollidos en *Fuego del alma: Narraciones y leyendas* (1966), volume póstumo bilingüe.

O seu poemario *Lex Dei. Poema de Historia Sagrada* (2012), versificación das sagradas escrituras, foi publicado cunha introdución biográfica por Emilio Ínsua. 

En asturiano escribiu poemas na variedade de Llena, de onde procedía a súa familia materna, e varias das súas composicións apareceron na escolma *Los nuevos bablistas* (1925).

Foi cronista de Viveiro e académico correspondente da Real Academia Galega.

## Obra 
miniatura|¡Fuego del alma!…
* Colaboracións no *Álbum Histórico, científico y literario de Galicia* (1887).
* *Fuego del alma: Narraciones y leyendas* (obra póstuma, 1966).
* *Lex Dei. Poema de Historia Sagrada* (2012).
* "Improvisación", poema adicado a Pascual Veiga en *El Compostelano*.
* Poema en asturiano.

## Notas 
## Véxase tamén 
### Bibliografía 
* 
* 
* "Dóriga fai unha especie de versión poética da Biblia", *La Voz de Galicia*, 17/3/2012.
* "Reputado periodista en Galicia y Asturias y cronista efímero" *La Voz de Galicia*, 17/8/2005 .
* "Nova de 'Álbum Histórico, científico y literario de Galicia'", no pregón da Semana Santa de Viveiro. p.&nbsp;10.
### Outros artigos 
* José García Dóriga
### Ligazóns externas 
* Requeixo, Armando. "Noticia de Alfredo García Dóriga 17/4/2012.
Bunraku (filme)

***Bunraku*** é un filme estadounidense dirixido por Guy Moshe que se estreou no 2010.

## Sinopse 
Un misterioso vagabundo (Josh Hartnett) e un samurai xaponés chamado Yoshi (Gackt) chegan por separado a unha cidade que vive aterrorizada pola banda criminal encabezada por Nicola (Ron Perlman) e unha "femme fatale" (Demi Moore). Cando se coñecen deciden unir as súas forzas e acabar con eles, coa axuda do propietario do Saloon (Woody Harrelson).

## Personaxes 
* Josh Hartnett como O vagabundo
* Woody Harrelson como O camareiro
* Gackt como Yoshi
* Kevin McKidd como Asasino No. 2
* Ron Perlman como Nicola o leñador
* Demi Moore como Alexandra
* Jordi Molla como Valentine
* Shun Sugata como Tío
* Emily Kaiho como Momoko
* Mike Patton como Narrador

## Véxase tamén 
### Ligazóns externas 
* Ficha na IMDb 
* Ficha en Filmaffinity
Bunraku

miniatura|250px|Teatro de monicreques Ningyo Johruri Bunraku.

O  é o nome xenérico polo que é coñecido o teatro de monicreques xaponés  (monicreques e historias contadas). Caracterízase pola unión de tres artes escénicas distintas, os monicreques (*ningyō*), a recitación (*jōruri*) a cargo do recitador (*tayū*) e a música do *shamisen*.

O teatro de monicreques Ningyo Johruri Bunraku foi proclamado no 2003 e inscrito no 2008 na Lista representativa do Patrimonio Cultural Inmaterial da Humanidade da Unesco.

## Orixes 
A orixe dos monicreques no Xapón non se coñece con exactitude, mais a maior parte dos estudosos coinciden que as monicreques participaban en antigos rituais relixiosos servindo como vehículo para facer chegar pregarias ós deuses, ou ben, o manipulador actuando como médium era posuído por un deus. Este tipo de uso aínda hoxe é frecuente en zonas rurais, no que o monicreque serve para protexer ós nenos de enfermidades. As figuras humanas representadas como bonecos ou monicreques, independentemente de se teñen movemento ou non, reciben en xaponés o nome de *ningyō* (人形), cuxo significado literal é “figura humana”.

### Clasificación dos monicreques 
Os monicreques clasifícanse seguindo diferentes criterios, un deles é polo número de manipuladores necesarios para operar con ela. Os papeis máis importantes necesitan de tres persoas, mentres que para os papeis secundarios un só operador abonda para o seu manexo.

Outra das divisións, en xeral a máis común, é segundo o tipo de cabeza do monicreque e distingue entre personaxes femininos e masculinos, e pola idade, clase social, personalidade e papel na obra. Entre os personaxes principais máis representados están:

*  Carácter forte.
*  Oficiais.
*  Heroe.
*  Mozo adolescente e guapo.
*  Madrasta.
*  Esposa, irmá e vella.

## Notas
Mikel San José

**Mikel San José Domínguez**, nado en Pamplona o 30 de maio de 1989, é un futbolista español. Xoga de defensa e o seu actual equipo é o Athletic Club.

## Traxectoria 
San José pasou polas categorías inferiores do Athletic Club, antes de fichar polo Liverpool FC con tan só 18 anos en agosto de 2007. Asinou un contrato de tres anos, e xogou regularmente cos reservas do equipo.

En agosto de 2009, San José volveu a Bilbao, en calidade de cedido. O 19 de maio de 2010, asinou un contrato co Athletic por 5 anos.

O 5 de decembro de 2010, no derbi vasco contra a Real Sociedad, San José fixo un penalti que se convertería no primeiro gol dos donostiarras, e anotou un gol na súa propia portería no comezo da segunda parte, poñendo así o 2-0 definitivo no marcador.

## Estatísticas 
* *Revisado: 17 de agosto de 2011.*

## Palmarés 
### Selección 
* **Eurocopa Sub-21 (1):** 2011
* **Eurocopa Sub-19 (1):** 2007

## Notas 
## Véxase tamén 
### Ligazóns externas 
* Datos do xogador en bdfutbol.com 
* Mikel San José no sitio web do Athletic
Bandeira de Zambia

A **bandeira de Zambia** foi adoptada o 24 de outubro de 1964 e foi modificada levemente en 1996. Foi deseñada pola artista zambiana Gabriel Ellison.

## Outras bandeiras 

>
Ficheiro:Flag of Zambia (1964-1996).svg|Bandeira de Zambia (1964-1996)
Ficheiro:Flag of Zambia.svg|Bandeira de Zambia (1996-presente)

## Véxase tamén 
### Ligazóns externas 
* Bandeira de Zambia en Flags of the World
Bandeira de Somalilandia

A **bandeira de Somalilandia** foi adoptada o 14 de outubro de 1996. Está composta por tres franxas horizontais de igual tamaño en cores verde, branco e vermello. Sobre a franxa verde está escrito en árabe a *shahada* (*Non hai máis Deus que Alá e Mahoma é o seu Profeta*) e sobre a branca hai unha estrela negra.

Cada cor ten un significado: o verde significa prosperidade, o branco a paz e o vermello os heroes caídos pola liberdade do seu pobo, mentres que a *shahada* representa o islam. A estrela negra representa o desexo de unificar os cinco pobos somalís: Somalilandia, Somalia, a provincia de Ogaden en Etiopía, Djibuti e parte do norte de Kenya.

Previamente, outra bandeira foi usada ata 1996, consistente nun campo branco cun disco central de cor verde arredor do cal estaba escrita a *shahada*.

## Outras bandeiras 

>
Ficheiro:Flag of the United Kingdom.svg|1884 - 1903
Ficheiro:Flag of British Somaliland (1903–1950).svg|1903 - 1950
Ficheiro:Flag of British Somaliland (1950–1952).svg|1950 - 26 de xuño de 1960
Ficheiro:Flag of Somalia.svg|26 de xuño 1960 - 1 de xullo 1960Somalia1 de xullo de 1960 - 18 de maio de 1991
Ficheiro:Flag of Somaliland until 1996.svg|18 de maio de 1991 - 14 de outubro de 1996
Ficheiro:Flag of Somaliland.svg|14 de outubro de 1996 - Presente

## Véxase tamén 
### Ligazóns externas 
* Bandeira de Somalilandia en Flags of the World
Vizela

**Vizela** é un concello portugués pertencente ao Distrito de Braga, na Rexión Norte (subrexión Ave). O concello ten unha extensión de 23,92 km² e unha poboación total de 23.737 habitantes (2011), dos cales 14.416 residen na capital.

O concello de Vizela limita ao norte norte e ao oeste co concello de Guimarães, ao oeste con Santo Tirso ao leste con Felgueiras e ao sur por Lousada.

O concello foi creado o 24 de maio de 1361, extinguíndose o 3 de febreiro de 1408. Tivo entón a designación de *Riba Vizela*. O municipio foi restaurado o 19 de marzo de 1998 polo desmembramento de freguesías de Guimarães, Lousada e Felgueiras.

## Demografía 
## Freguesías 
O concello de Vizela está dividido nas seguintes sete freguesías:

* Infias 
* Santa Eulália
* Santo Adrião de Vizela
* São João de Caldas de Vizela
* São Miguel de Caldas de Vizela
* São Paio de Vizela
* Tagilde

## Notas 
## Véxase tamén 
### Ligazóns externas 
* Sitio web da Cámara Municipal de Vizela
Sabela Arán

**Sabela Arán Román**, nada en Santiago de Compostela o 25 de decembro de 1987, é unha actriz galega.

## Traxectoria 
### Formación 
Licenciada en Comunicación Audiovisual (Especialidade en Guión e Dirección) pola Universidade de Santiago de Compostela (2005-2009), fixo un mestrado de "Actuación Cinematográfica e TV" na TAI (Escola Superior de Artes e Espectáculos) de Madrid (2009-2010) e estudos de dobraxe en AM estudios, Madrid (2010-2012).

## Filmografía 
### Longametraxes 
* *Vilamor* (Ignacio Vilar, 2012)
* *Blockbuster* (Tirso Calero, 2013)
* *A esmorga* (Ignacio Vilar, 2014)
* *Lobos sucios* (Simón Casal, 2015)
* *Nove de novembro* (2018)

### Televisión 
* *Matalobos* (TVG, 2012-2013; como Camila Dubra)
* *Gran Hotel* (Antena 3, 2013)
* *Serramoura* (TVG, 2014-; como Gloria Moscoso)
* *Códice* (TVG, 2014; como Noelia)
**El secreto de Puente Viejo* (Antena 3; como Sabina Vega)
* *Viradeira* (TVG, 2017-; como Carmela)
* *Lobos e cordeiros* (TVG, 2019; como Marta)
**Néboa* (TVE, 2020-; como Olaia)
**Método criminal* (TVG, 2021-; como Cecilia)
**Valle Salvaje* (TVE 2024-presente; como Victoria Salcedo de la Cruz, duquesa de Valle Salvaje).

### Series web 
* *El gran Pecado* (Rafa Herrero, 2009)
* *El Quid* (Raúl García e Bruno Nieto, 2012)
* *Clases de lo social* (Pablo Cacheda, 2013)

### Curtametraxes 
* *Hismene y Polínices* (Martin Lohse, 2009)
* *Obsesión* (Jorge López, 2009)
* *¿Dónde estás?* (Rafa Herrero, 2010)
* *112* (Eneko Sebastián, 2010)
* *Land of the End* (Avelino Alonso, 2010)
* *Destinado a sicario* (Gillerno Rentería, 2010)
* *Intro* (Mario A, 2010)
* *La pieza perdida* (Ricardo González, 2010)
* *Alma* (Jesús Francisco Campaña, 2010)
* *A la luz de las velas* (Mario L. Folle, 2010)

## Galardóns e nomeamentos 
### Premios Mestre Mateo 
## Vida persoal 
É filla do xinecólogo e político José Antonio Arán Trillo.

## Notas 
## Véxase tamén 
### Ligazóns externas 
*Sabela Arán. Currículo.
*
*
Lago Alberte

O **lago Alberte**, **Albert Nyanza** ou **lago Mobutu Sese Seko** é un lago que está situado na África Central, no Gran Val do Rift, ao oeste de Uganda. Serve de fronteira coa República Democrática do Congo. Neste lago desemboca o río Nilo chegando desde o seu nacemento no Lago Vitoria e volve saír outra vez dirección norte, camiño do mar Mediterráneo.

Está situado a unha altitude de 615 metros, ten unha área de 5.300 km², con 160 km de longo e 30 km de largo e unha profundidade máxima de 58 m.

Foi descuberto para o mundo branco en 1864 por Samuel White Baker, na súa viaxe de busca do nacemento do río Nilo, poñéndolle o nome en honra do príncipe Alberte, consorte da raíña Vitoria.
Estación de Utebo

A **estación de Utebo** é unha estación de ferrocarril situada no municipio español de Utebo, moi preto da cidade de Zaragoza. Forma parte da liña C-1 da rede de Proximidades Zaragoza operada por Renfe, sendo este o único servizo prestado na actualidade na estación.

## Situación ferroviaria
A estación atópase a menos dun quilómetro da antiga estación de Utebo-Monzalbarba, nos trazados das liñas férreas de ancho convencional Madrid - Barcelona e Zaragoza - Altsasu vía Pamplona.

## A estación
Foi inaugurada o 11 de xuño de 2008, con ocasión da Exposición Internacional de 2008, integrándose na recentemente creada rede de Proximidades Zaragoza. Esta moderna estación componse de dúas plataformas laterais ao que acceden dúas vías. O cambio de plataforma realízase grazas a un paso elevado.

## Servizos ferroviarios 
### Proximidades
A estación forma parte da liña C-1 da rede de Proximidades Zaragoza operada por Renfe.

## Referencias 
## Véxase tamén 
### Ligazóns externas 
* Proximidades Zaragoza no sitio web de Renfe.
Humphrey Slater

**Humphrey Richard "Hugh" Slater** nado en 1906 e finado en 1958, foi un pintor e autor británico.

## Traxectoria 
Criouse en Suráfrica e asistiu á Slade School of Art a mediados dos anos 1920. Como pintor chegou a exhibir un cadro abstracto na galería de Lucy Wertheim en Londres. O pintor William Coldstream considerouno como "un pintor moi dotado e pouco común".

Na década de 1930 comezou a involucrarse na política antinazi e afiliouse ó Partido Comunista. En 1936 participou na guerra civil española como Xefe de operacións para as Brigadas Internacionais.

En 1940, de volta a Inglaterra axudou a Tom Wintringham a configurar o centro de Osterley Park, formación que ensinaba a loita de guerrillas e a guerrilla urbana á Garda Nacional británica. Posteriormente foi recrutado no exército regular.

Entre 1945 e 1947 foi editor da revista *Polemic*. Por outra banda, o filme *Conspirator* protagonizado por Elizabeth Taylor e Robert Taylor, baséase na súa novela *The Conspirator*.

## Publicacións 
* 1941: *Home Guard for Victory!* (1941)
* 1946: *The Heretics* (1946)
* 1948: *The Conspirator* (1948)
* 1955: *Who rules Russia?* (1955)
* 1958: *The Channel Tunnel* (1958)

## Notas
Bandeira do Sáhara Occidental

A **bandeira do Sáhara Occidental** é a mesma que utilizou a Fronte Polisario dende 1973 na súa loita contra a colonización española, e está baseada no deseño da bandeira da rebelión árabe fronte ao Imperio Otomán que tivo lugar durante a primeira guerra mundial. A bandeira consiste en tres franxas horizontais do mesmo tamaño (negro, branco e verde), unidas cun triángulo vermello situado no bordo máis próximo ó mastro; ademais, ten o engadido da media lúa e a estrela vermellas no centro da bandeira, símbolo utilizado noutros países magrebís.

## Véxase tamén 
### Outros artigos 
* Escudo do Sáhara Occidental
### Ligazóns externas 
* Bandeira do Sáhara Occidental en Flags of the World
Carles Santos

**Carles Santos Ventura**, nado en Vinaròs, Provincia de Castelló, País Valenciano o 1 de xullo de 1940 e finado na mesma localidade o 4 de decembro de 2017), foi un artista valenciano que comezou a súa carreira como pianista e que posteriormente se adicou a outras disciplinas creativas como a composición musical, a escultura, a fotografía, a poesía e a dramaturxia.

## Notas
Bion 10

**Bion 10**, tamén coñecido como **Kosmos 2229**, foi un satélite artificial non tripulado da Unión Soviética pertencente á serie de satélites Bion para investigacións biolóxicas. Foi lanzado o 29 de decembro de 1993 mediante un foguete Soiuz U desde o cosmódromo de Plesetsk.

## Características 
Bion 10 foi o décimo satélite da serie de satélites Bion. Foi lanzado nunha órbita inicial de 226&nbsp;km de perixeo, 397&nbsp;km de apoxeo e 62,8 graos de inclinación orbital, cun período de 90,5 minutos.

Bion 10 levaba bordo dous monos e varios insectos, anfibios, plantas e cultivos celulares obxecto de experimentos deseñados por científicos de nove países e da ESA.

A cápsula regresou o 10 de xaneiro de 1993, tras 12 días de voo.

## Notas 
## Véxase tamén 
### Bibliografía 
* 
* 
* 

### Outros artigos 
* Bion
* Bion 1
* Bion 2
* Bion 3
* Bion 4
* Bion 5
* Bion 6
* Bion 7
* Bion 8
* Bion 9
* Bion 11
NGC 7129

**NGC 7129** é unha nebulosa de reflexión situada a 3.300 anos luz de distancia na constelación de Cepheus. Un cúmulo aberto é o responsable da iluminación desta nebulosa. Unha recente investigación apunta a que este cúmulo contén máis de 130 estrelas de menos dun millón de anos de idade. NGC 7129 está situada a menos de medio grao do cúmulo NGC 7142.
A nebulosa ten forma de casullo de rosa; o vento estelar das novas estrelas empurraron cara a fora a que unha vez foi unha nube molecular de forma globular, na cal estas estrelas naceron. A cor rosa provén dos grans de po que flotan na nube, e que son quentados pola intensa luz das estrelas novas. A luz ultravioleta e a luz visible é absorbida por estes grans, os cales ó quentarse emiten enerxía en lonxitudes de onda infravermella, e é no infravermello coma o Telescopio Espacial Spitzer fotografou esta nebulosa. As cores falsas máis vermellas da imaxe tomada no infravermello polo telescopio Spitzer (ver imaxe da caixa de información) suxiren unha nube molecular rica en hidrocarburos.

A nube molecular máis fría que está rodeando á quente é invisible para o Telescopio Espacial Spitzer. Tres das estrelas máis novas do centro da nebulosa insiren chorros da gas supersónico dentro da nebulosa, a colisión destes chorros de gas quente, quentan á súa vez ás moléculas de monóxido de carbono da nebulosa, o cal produce unha complexa nebulosa de cor verde, que fai de talo da rosa.

[miniatura|dereita|NGC 7129 vista co telescopio de 24 polgadas do [Monte Lemmon. Por cortesía de Joseph D. Schulman.]]

## Notas 
## Véxase tamén 
### Outros artigos 
* Nebulosa de emisión
* Nebulosa de reflexión
* Nebulosa escura

### Ligazóns externas 
* http://www.noao.edu/outreach/aop/observers/n7129.html 
* "Valentine's Day" 2004 Spitzer Space Telescope press release: the "Cosmic Rose" 
* image from the Spitzer Space Telescope
* printable lithograph from the Spitzer Space Telescope
Alborada (música)

A **alborada** é unha peza instrumental de orixe popular interpretada, casa por casa, polos grupos de gaiteiros no albor dos días das festas dos pobos.

## Características 
miniatura|dereita|Alborada de Rosalía de Castro.
As alboradas son pezas instrumentais, sen acompañamento vocal, que empregan a gaita como instrumento principal. Tócanas tradicionalmente os gaiteiros, no abrente dos días das festas patronais, mentres percorren a localidade casa por casa para dar aviso do comezo das celebracións da xornada. É un xénero musical similar a outras pezas ideadas para o desfile, como as marchas e as ruadas.

No derradeiro terzo do XIX, na época do Rexurdimento da cultura galega, diversos compositores de música culta valéronse destas músicas populares como inspiración para as súas obras. Popularizáronse así moitas alboradas como a *Alborada de Verín*, a *Alborada de Poio*, a *Alborada de Inzenga* ou a *Alborada galega* de Pascual Veiga unha das pezas galegas de maior simbolismo identitario.

## Notas 
## Véxase tamén 
### Ligazóns externas 
* Alboradas na folkoteca galega.
*Alborada Galega - Coro de Ruada (2015). Youtube.
*Alborada Galega, de Pascual Veiga (instr. de X. L. Represas) (Unión Musical de Meaño) - Federación Galega de Bandas de Música Populares(2019). Youtube.
*Alborada da Costa da Morte
Adamawa

**Adamawa** pódese referir a:
* **Emirato de Adamawa**, emirato fundado por Modibo Adama.
* **Meseta de Adamawa**, rexión do centro oeste de África.
* **Adamawa**, rexión administrativa do Camerún.
* **Adamawa**, estado de Nixeria.
* **Linguas andamawa**, familia de linguas do centro oeste de África.
Meseta de Adamawa

A **meseta de Adamawa** é unha rexión natural conformada como unha meseta no centro oeste de África que se estende dende o sueste de Nixeria e o centro norte do Camerún (Adamawa e Provincia do Norte) á República Centroafricana. A elevación media é de 1100 metros , aínda que as erupcións volcánicas formaron importantes cumes con elevacións de ata 2.650 metros. A vexetación é principalmente de sabana e a densidade de poboación baixa.

## Notas
Pobo mohawk

Os **mohawk** (nome tomado do Narraganset 'mohowaùuck',) son a tribo americana máis oriental da Confederación iroquesa. O seu autónimo é Kanien'gehaga, a xente do lugar da pedra. O seu territorio abranguía o que hoxe en día é o sur do Quebec e o leste de Ontario. Os seus asentamentos actuais inclúe as áreas arredor do Lago Ontario e o río St Lawrence no Canadá. O seu territorio tradicional estendíase cara ao sur do río Mohawk, cara ao leste das Green Mountains de Vermont, cara ao oeste ata a fronteira cos oneida, e ó norte co río St Lawrence. Como membros orixinais da Confederación iroquesa, ou *Haudenosaunee*, os Mohawk eran coñecidos como os "Gardiáns da Porta Leste". A relixión mohawk predominante é animista.

## Notas 
## Véxase tamén 
### Outros artigos 
* Crise de Oka
* Sociedade Guerreira Mohawk
* Pobos indíxenas de América
* Guerras dos Castores
Stephen Fry

**Stephen John Fry**, nado o 24 de agosto de 1957 en Hampstead, Londres, é un actor, guionista, poeta, humorista, autor, xornalista e director de cine inglés. Tamén é presidente do Norwich City Football Club.

## Filmografía 
### Filmes 
### Teatro 
### Como director 
* *Bright Young Things* (2003)

## Véxase tamén
Biosatellite 1

**Biosatellite 1**, tamén coñecido abreviadamente como **Biosat 1** e como **Biosatellite A**, foi un satélite artificial non tripulado dos Estados Unidos pertencente ó programa Biosatellite para investigacións biolóxicas. Foi lanzado o 14 de decembro de 1966 mediante un foguete Delta G desde o complexo de lanzamento 17A do Centro Espacial de Cabo Cañaveral.

## Características 
Biosatellite 1 foi o primeiro da serie de satélites Biosatellite. Foi lanzado nunha órbita inicial de 296&nbsp;km de perixeo, 309&nbsp;km de apoxeo e 33,5 graos de inclinación orbital, cun período de 90,5 minutos.

Biosatellite 1 levaba a bordo diversos espécimes para o estudo dos efectos do contorno espacial nos procesos biolóxicos. A cápsula que debía regresar a terra separouse do vehículo correctamente, pero os seus foguetes non funcionaron, polo que a cápsula non se recuperou segundo o previsto e non se obtiveron datos científicos. Reentrou na atmosfera incontroladamente, debido ó rozamento atmosférico, o 15 de febreiro de 1967.

## Notas 
## Véxase tamén 
### Outros artigos 
* Biosatellite 2
* Biosatellite 3
Biosatellite 2

**Biosatellite 2**, tamén coñecido abreviadamente como **Biosat 2** e como **Biosatellite B**, foi un satélite artificial non tripulado dos Estados Unidos pertencente ó programa Biosatellite para investigacións biolóxicas. Foi lanzado o 7 de setembro de 1967 mediante un foguete Delta G desde o complexo de lanzamento 17B do Centro Espacial de Cabo Cañaveral.

## Características 
Biosatellite 2 foi o segundo da serie de satélites Biosatellite. Foi lanzado nunha órbita inicial de 317&nbsp;km de perixeo, 445&nbsp;km de apoxeo e 32,9 graos de inclinación orbital, cun período de 92,2 minutos.

Biosatellite 2 levaba a bordo 13 experimentos biolóxicos nos que se usaron insectos, ovos de ra, microorganismos e plantas. A cápsula regresou antes de tempo debido á ameaza de tormenta tropical na zona de recuperación e a problemas de comunicación entre a cápsula e as estacións terrestres. O obxectivo principal da misión foi determinar se o nivel de sensibilidade á radiación dos organismos vivos no espazo é maior, menor ou igual que en terra, para o cal se dispuxo dunha fonte de radiación no frontal da cápsula.

## Notas 
## Véxase tamén 
### Outros artigos 
* Biosatellite 1
* Biosatellite 3
Biosatellite 3

**Biosatellite 3**, tamén coñecido abreviadamente como **Biosat 3** e como **Biosatellite D**, foi un satélite artificial non tripulado dos Estados Unidos pertencente ó programa Biosatellite para investigacións biolóxicas. Foi lanzado o 29 de xuño de 1969 mediante un foguete Delta N desde o complexo de lanzamento 17A do Centro Espacial de Cabo Cañaveral.

## Características 
Biosatellite 3 foi o terceiro e último da serie de satélites Biosatellite. Foi lanzado nunha órbita inicial de 356&nbsp;km de perixeo, 387&nbsp;km de apoxeo e 33,5 graos de inclinación orbital, cun período de 92,0 minutos.

Biosatellite 3 levaba a bordo un macaco para realizar experimentos sobre o contorno espacial nos organismos vivos. A cápsula regresou a terra 9 días tralo lanzamento en lugar de tralos 30 días previstos tras comprobar que as condicións metabólicas do macaco estaban a deteriorarse rapidamente. O espécime morreu 8 horas tralo seu regreso aparentemente debido a un ataque cardíaco producido por deshidratación.

## Notas 
## Véxase tamén 
### Outros artigos 
* Biosatellite 1
* Biosatellite 2
Brandon Walters

**Brandon Walters**, nado en xaneiro de 1996 en Broome, Australia Occidental, é un actor australiano de ascendencia aborixe.

## Traxectoria 
É principalmente coñecido por interpretar o papel de Nullah no filme *Australia* no 2008.

## Notas
Bion 11

**Bion 11** foi un satélite artificial non tripulado da Unión Soviética pertencente á serie de satélites Bion para investigacións biolóxicas. Foi lanzado o 24 de decembro de 1996 mediante un foguete Soiuz U desde o cosmódromo de Plesetsk.

## Características 
Bion 11 foi o undécimo satélite da serie de satélites Bion. Foi lanzado nunha órbita inicial de 225&nbsp;km de perixeo, 401&nbsp;km de apoxeo e 62,8 graos de inclinación orbital, cun período de 90,5 minutos.

Bion 11 levaba bordo dous monos que foron chamados Lalik e Multik e estivo adicada a investigacións biomédicas.

A cápsula regresou o 7 de xaneiro de 1997, tras 15 días de voo.

## Notas 
## Véxase tamén 
### Bibliografía 
* 
* 
* 

### Outros artigos 
* Bion
* Bion 1
* Bion 2
* Bion 3
* Bion 4
* Bion 5
* Bion 6
* Bion 7
* Bion 8
* Bion 9
* Bion 10
Michael Curtiz

**Michael Curtiz**, nado como **Manó Kaminer Kertész** en Budapest o 10 de abril de 1886 e finado en Hollywood (California) o 10 de abril de 1962, foi un director de cine, actor, guionista e produtor estadounidense orixinario dunha familia xudía de Hungría.

## Traxectoria 
O filme que elevou a Curtiz ó cumio dos directores de cine foi *Casablanca* (1942), con Humphrey Bogart e Ingrid Bergman. Por outra banda, é un dos cineastas máis prolíficos da historia do cinema con 167 filmes.

## Filmografía selecta 
* *The Charlatan* (1917) con Gyula Csortos e Ica von Lenkeffy
* *The Mad Genius* (1931) con John Barrymore e Marian Marsh
* *The Cabin in the Cotton* (1932) con Richard Barthelmess e Bette Davis
* *Doctor X* (1932) con Fay Wray e Lionel Atwill
* *Goodbye Again* (1933) con Warren William e Joan Blondell
* *Mystery of the Wax Museum* (1933) con Lionel Atwill, Fay Wray, e Glenda Farrell
* *The Kennel Murder Case* (1933) con William Powell
* *Jimmy the Gent* (1934) con James Cagney e Bette Davis
* *Front Page Woman* (1935) con Bette Davis e George Brent
* *Capitán Blood* (1935) con Errol Flynn e Olivia de Havilland
* *A carga da brigada lixeira* (1936) con Errol Flynn
* *As aventuras de Robin Hood* (1938) con Errol Flynn e Basil Rathbone
* *Angels with Dirty Faces* (1938) con James Cagney e Humphrey Bogart
* *Dodge City* (1939) con Errol Flynn e Bruce Cabot
* *The Private Lives of Elizabeth and Essex* (1939) con Bette Davis e Errol Flynn
* *Santa Fe Trail* (1940) con Errol Flynn e Ronald Reagan
* *Virginia City* (1940) con Errol Flynn e Humphrey Bogart
* *The Sea Hawk* (1940) con Errol Flynn e Alan Hale, Sr.
* *The Sea Wolf* (1941) con Edward G. Robinson e John Garfield
* *Casablanca* (1942) con Humphrey Bogart e Ingrid Bergman
* *Mission to Moscow* (1943) con Walter Huston
* *Yankee Doodle Dandy* (1942) con James Cagney e Walter Huston
* *Mildred Pierce* (1945) con Joan Crawford e Ann Blyth
* *Night and Day* (1946) con Cary Grant
* *The Breaking Point* (1950) con John Garfield e Patricia Neal
* ''I'll See You in My Dreams* (1951) con Doris Day e Danny Thomas
* *White Christmas* (1954) con Bing Crosby e Rosemary Clooney
* *Sinuhé, o exipcio* (1954) con Jean Simmons, Victor Mature e Gene Tierney
* *We're No Angels* (1955) con Humphrey Bogart e Peter Ustinov
* *King Creole* (1958) con Elvis Presley e Walter Matthau
* *The Adventures of Huckleberry Finn* (1960) con Eddie Hodges, Tony Randall e Patty McCormick
* *The Comancheros'' (1961) con John Wayne e Stuart Whitman

## Véxase tamén 
### Outros artigos 
* Oscar ó mellor director
* Lista das mellores películas estadounidenses segundo o American Film Institute

### Ligazóns externas 
* Ficha na IMDb
Medáns, Setados, As Neves

**Medáns** é un lugar da parroquia de Setados, no concello pontevedrés das Neves. Segundo os datos do Instituto Galego de Estatística do ano 2008 tiña 10 habitantes (6 homes e 4 mulleres).

Neste barrio sitúase a capela de San Manuel, comezo do Camiño dos Frades, ruta que vai ata o Santuario da Franqueira. Outro punto de interese de Medáns é a lagoa das tartarugas, que está relacionada coa lenda das campás de San Xoán, famosa na zona.

## Lugares e parroquias
### Lugares de Setados
### Parroquias das Neves
## Véxase tamén 
### Outros artigos 
* Lugares das Neves
Escudo de Italia

O actual **escudo de Italia**, é oficial dende 1948. O deseño inicial foi realizado por Paolo Paschetto, gañador do concurso público celebrado entre 1946 e 1947 para elixir un novo escudo que substituíse ás antigas armas reais, xa que se proclamara a República Italiana dous anos antes.

Este escudo foi aprobado pola Asemblea Constituínte da República Italiana o 31 de xaneiro de 1948 e promulgado polo presidente Enrico De Nicola o 5 de maio daquel ano, mediante o decreto lexislativo número 535.
 
Componse dunha estrela branca de cinco puntas con bordo vermello, o ''Stellone d'Italia'' (Estrela de Italia), un símbolo tradicional de Italia. A estrela atópase sobre unha roda dentada que simboliza o traballo e o progreso. O conxunto está rodeado por unha coroa formada por unha póla de carballo, como representación da forza e dignidade do pobo italiano, e unha de oliveira en alusión á vontade de paz da nación. As dúas pólas están unidas por unha cinta vermella coa frase "REPVBBLICA ITALIANA" ("República Italiana") escrita en letras brancas.

## Escudos Históricos 
## Notas 
## Véxase tamén 
### Outros artigos 
* Bandeira de Italia
Escudo de Kosovo

miniatura|dereita|120px|O logo das Institucións Provisionais de Autogoberno.
O **escudo de Kosovo** foi adoptado polos organismos transitorios de goberno de dito territorio xunto coa declaración de independencia do país, proclamada o 17 de febreiro de 2008.

O escudo é unha versión modificada da bandeira de Kosovo adoptada nesa mesma data, e está composto por un escudo de fondo azul e bordo dourado, sobre o cal se sitúa un mapa de Kosovo en cor amarela e seis estrelas brancas de cinco puntas sobre este, que representan respectivamente a cada un dos pobos que habitan o territorio de Kosovo: albanés, bosníaco, goraní, romanés, serbio e turco.

## Escudo do Goberno Transitorio 
A Administración das Nacións Unidas para Kosovo (UNMIK) aprobou o deseño dun logotipo para as Institucións Provisionais de Autogoberno (IPAG) de dito territorio, o cal non era en si un escudo de armas pero tiña o mesmo uso que este.

## Véxase tamén 
### Outros artigos 
* Bandeira de Kosovo